Burjassot participarà virtualment, el 26 de novembre, en la Gira per la Infància 2020
2025-07-24

Aquesta setmana, concretament el dijous 26 de novembre, Burjassot participarà virtualment en dos de les trobades programades dins de la cinquena edició de la Gira per la Infància, promoguda pel Consell de protecció de la Infància (CIPI) i que, en la seua edició d’enguany, serà per primera vegada en format virtual, donada la situació sanitària actual.

Novament, l’Ajuntament de Burjassot, des de les regidories de Protecció i drets de la infància i Educació, coordinades per Yolanda Andrés i Manuela Carrero, respectivament, formarà part de la Gira i, concretament, el farà amb el grup Scout Impeesa 243 i amb el Club de Gimnàstica Rítmica l’Almara que han preparat dos grans projectes amb els quals participaran en les diferents trobades programades.

Per a seguir la trobada del grup Scout Impeesa 243, que començarà a les 16.30 hores, es podrà connectar a través de l’enllaç https://us02web.zoom.us/j/89349948238. Per part seua, l’enllaç per a seguir la trobada del CGR l’Almara és https://us02web.zoom.us/j/82859170712 i es podrà seguir a partir de les 18.30 hores.

Totes dues entitats burjassoteres mostraran el treball de recerca que han realitzat, comptant les seues experiències com a xiquets, xiquetes i adolescents davant la pandèmia que s’està vivint i quines són les seues propostes per a millorar l’educació mentre dure aquesta situació sanitària.

La Gira finalitzarà el dilluns 30 de novembre a les 16.30 hores, amb les conclusions del projecte, també de manera virtual i, és necessari estar inscrit en www.giraporlainfancia.org per a poder seguir aquesta sessió de manera en línia.